作者:顧況
標題:從軍行二首
內容:弭節結徒侶，速徵赴龍城。單於近突圍，烽燧屢夜驚。長弓挽滿月，劍華霜雪明。遠道百草殞，峭覺寒風生。風寒欲砭肌，爭奈裘襖輕。回首家不見，候雁空中鳴。笳奏遝以哀，肅肅趣嚴程。寄語塞外胡，擁騎休橫行。少年膽氣粗，好勇萬人敵。仗劍出門去，三邊正艱厄。怒目時一呼，萬騎皆辟易。殺人蓬麻輕，走馬汗血滴。醜虜何足清，天山坐寧謐。不有封侯相，徒負幽並客。